Það var milt og gott veður þegar 37 Fjallafélagar lögðu í kvöldgöngu á Geitafell í Þrengslum á fimmtudagskvöldi í lok mars . Ferðinni hafði verið frestað frá því kvöldinu áður sökum storms úr suðri sem gekk á land daginn áður . Þýða var komin í jörðu þegar hópurinn gekk um 3 km leið um Lambafellshraun í átt að fjallinu , fínasta upphitun . Fækka þurfti fötum fyrir uppgönguna þrátt fyrir að ekki væri enn búið að hækka sig neitt . Snjófannir urðu á vegi okkar en engin til neinna vandræða . Það létti til þegar hópurinn kom á toppinn þannig að næsta nágrenni blasti við , sérstaklega " bakhlið " Bláfjalla , Skálafell á Hellisheiði , Þorlákshöfn og víða . Göngulengd var 9.6 km og var göngunni lokið eftir 3 klst og fimm mínútur . Myndir eru á myndasíðum .